kardosdrur/scandi-wiki huggingface dataset:
Lars Bjønness

Lars Bjønness (født 27. juli 1963 i Oslo) er en norsk tidligere roer og dobbelt olympisk medaljevinder.

Bjønness kom i 1983 med i den norske dobbeltfirer, der ved VM vandt guld i 1985, bronze i 1986 og sølv i 1987. Båden, der derudover bestod af Alf Hansen, Vetle Vinje og Rolf Thorsen, var dermed blandt favoritterne ved Ol 1988 i Seoul. Nordmændene indledte med at vinde i det indledende heat og fulgte op med sejr i semifinalen, mens de i finalen sluttede halvandet sekund efter de sejrende italienere, men sikrede sig sølvmedaljerne foran den østtyske båd.

Efter OL 1988 vendte Tønness sig mod dobbeltsculleren, hvor han roede sammen med Thorsen, og de vandt VM i 1989. Til OL 1992 i Barcelona vendte Tønness og Thorsen tilbage til dobbeltfireren, hvor Kjetil Undset og Per Sætersdal var nye i båden. Nordmændene vandt deres indledende heat og kvalificerede sig til finalen med en andenplads i semifinalen efter Italien. I finalen holdt de italienerne bag sig, men den tyske båd vandt med næsten to sekunders forspring til nordmændene, der dermed genvandt deres sølvmedaljer fra 1988.

Efter OL 1992 vendte Thorsen og Tønness sig igen til dobbeltsculleren, og i denne båd vandt de VM-sølv i 1993 og -guld i 1994. Tønness tog (sammen med Thorsen) en sidste tørn i dobbeltfireren og afsluttede sin internationale karriere med VM-guld i denne båd i 1995.

Tønness og Thorsen modtog i 1989 Morgenbladets guldmedalje for deres VM-guld samme år.

OL-medaljer 
 1988:  Sølv i dobbeltfirer
 1992:  Sølv i dobbeltfirer

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1984
Deltagere for Norge ved sommer-OL 1988
Deltagere for Norge ved sommer-OL 1992
Olympiske sølvmedaljevindere fra Norge
Syðradalur

Syðradalur kan henvise til byer på Færøerne:

 Syðradalur (Kalsoy) – en by på Kalsoy
 Syðradalur (Streymoy) – en by på Streymoy
Rolf Thorsen

Rolf Bernt Thorsen (født 22. februar 1961 i Zürich, Schweiz) er en norsk tidligere roer og dobbelt olympisk medaljevinder.

Thorsen deltog første gang i de olympiske lege i 1984 i Los Angeles, hvor han stillede op i dobbeltsculler og sammen med makkeren Alf Hansen blev nummer ti. Dette var noget skuffende, idet de havde vundet medaljer ved de tre foregående verdensmesterskaber (bronze i 1981, guld i 1982 og sølv i 1983). Rolf Thorsens bror, Espen Thorsen, deltog også ved OL 1984, hvor han stillede op i dobbeltfireren, der blev nummer otte.

Herefter skiftede Rolf Thorsen sammen med Alf Hansen til dobbeltfirer, hvor de øvrige roere var Lars Bjønness og Vetle Vinje. Disse fire vandt guld i 1985, bronze i 1986 og sølv i 1987 ved VM og var dermed blandt favoritterne ved Ol 1988 i Seoul. Nordmændene indledte med at vinde i det indledende heat og fulgte op med sejr i semifinalen, mens de i finalen sluttede halvandet sekund efter de sejrende italienere, men sikrede sig sølvmedaljerne foran den østtyske båd.

Efter OL 1988 vendte Thorsen tilbage til dobbeltsculleren, denne gang sammen med Bjønness, og de vandt VM i 1989. I 1991 stillede Thorsen op i singlesculler og vandt her VM-guld. Til OL 1992 i Barcelona vendte Thorsen tilbage til dobbeltfireren, hvor han blev genforenet med Bjønness, mens Kjetil Undset og Per Sætersdal var nye i båden. Nordmændene vandt deres indledende heat og kvalificerede sig til finalen med en andenplads i semifinalen efter Italien. I finalen holdt de italienerne bag sig, men den tyske båd vandt med næsten to sekunders forspring til nordmændene, der dermed genvandt deres sølvmedaljer fra 1988.

Efter OL 1992 vendte Thorsen og Bjønness sig igen til dobbeltsculleren, og i denne båd vandt de VM-sølv i 1992 og -guld i 1993. Thorsen tog (sammen med Bjønness) en sidste tørn i dobbeltfireren og afsluttede sin internationale karriere med VM-guld i denne båd.

Tønness og Thorsen modtog i 1989 Morgenbladets guldmedalje for deres VM-guld samme år.

OL-medaljer 
 1988:  Sølv i dobbeltfirer
 1992:  Sølv i dobbeltfirer

Referencer

Eksterne henvisninger 

Roere fra Norge
Deltagere for Norge ved sommer-OL 1984
Deltagere for Norge ved sommer-OL 1988
Deltagere for Norge ved sommer-OL 1992
Olympiske sølvmedaljevindere fra Norge
Vetle Vinje

Vetle Vinje (født 14. marts 1962 i Oslo) er en norsk geofysiker samt tidligere roer.

Sportslig karriere 
Vinje var en del af den norske dobbeltfirer, der opnåede en række store resultater i 1980'erne. Han var med til OL 1984 i denne båd, der blev nummer otte. Efter dette OL blev der skiftet ud i båden, som udover Vinje herefter bestod af Alf Hansen, Lars Bjønness og Rolf Thorsen. Disse fire vandt guld i 1985, bronze i 1986 og sølv i 1987 ved VM. og var dermed blandt favoritterne ved Ol 1988 i Seoul. Nordmændene indledte med at vinde i det indledende heat og fulgte op med sejr i semifinalen, mens de i finalen sluttede halvandet sekund efter de sejrende italienere, men sikrede sig sølvmedaljerne foran den østtyske båd.

Videnskabelig karriere 
Vinje tog hovedfag i geofysik ved Universitetet i Oslo. Han har siden 2005 arbejdet med seismisk processering.

OL-medaljer 
 1988:  Sølv i dobbeltfirer

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1984
Deltagere for Norge ved sommer-OL 1988
Olympiske sølvmedaljevindere fra Norge
Geofysikere
Paul Reedy

Paul Reedy (født 21. januar 1961 i Robinvale) er en australsk tidligere roer.

Reedy var en del af den australske dobbeltfirer, der deltog i OL 1984 i Los Angeles. Bådens øvrige besætning var Gary Gullock, Timothy McLaren og Anthony Lovrich. De fire australiere vandt deres indledende heat, og i finalen blev de besejret med under et halvt sekund af den vesttyske båd, mens Canada tog bronzemedaljerne, under en tiendedel af et sekund efter australierne.

Ved OL 1988 i Seoul deltog han igen i den australske dobbeltfirer, hvis øvrige besætning var ny i forhold til legene fire år forinden. De nåede A-finalen, hvor de blev nummer fem.

Reedy deltog i flere verdensmesterskaber, og i 1990 vandt han bronze i dobbeltsculler sammen med Peter Antonie.

OL-medaljer 
 1984:  Sølv i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 1984
Deltagere for Australien ved sommer-OL 1988
Olympiske sølvmedaljevindere fra Australien
Gary Gullock

Gary Gullock (født 1. marts 1958) er en australsk tidligere roer.

Gullock var en del af den australske dobbeltfirer, der deltog i OL 1984 i Los Angeles. Bådens øvrige besætning var Paul Reedy, Timothy McLaren og Anthony Lovrich. De fire australiere vandt deres indledende heat, og i finalen blev de besejret med under et halvt sekund af den vesttyske båd, mens Canada tog bronzemedaljerne, under en tiendedel af et sekund efter australierne.

OL-medaljer 
 1984:  Sølv i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 1984
Olympiske sølvmedaljevindere fra Australien
Timothy McLaren

Timothy "Tim" McLaren (født 24. september 1956 i Cootamundra) er en australsk tidligere roer.

McLaren var en del af den australske dobbeltfirer, der deltog i OL 1984 i Los Angeles. Bådens øvrige besætning var Paul Reedy, Gary Gullock og Anthony Lovrich. De fire australiere vandt deres indledende heat, og i finalen hentede de sølv efter at være blevet besejret med under et halvt sekund af den vesttyske båd, mens Canada tog bronzemedaljerne, under en tiendedel af et sekund efter australierne.

OL-medaljer 
 1984:  Sølv i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 1984
Olympiske sølvmedaljevindere fra Australien
Anthony Lovrich

Anthony "Tony" Lovrich (født 5. december 1961 i Perth) er en australsk tidligere roer.

Lovrich var med i den australske dobbeltfirer ved OL 1984 i Los Angeles. Bådens øvrige besætning var Paul Reedy, Gary Gullock og Timothy McLaren. De fire australiere vandt deres indledende heat, og i finalen blev de besejret med under et halvt sekund af den vesttyske båd, mens Canada tog bronzemedaljerne, under en tiendedel af et sekund efter australierne.

OL-medaljer 
 1984:  Sølv i dobbeltfirer

Referencer

Eksterne henvisninger 

Roere fra Australien
Personer fra Perth
Deltagere for Australien ved sommer-OL 1984
Olympiske sølvmedaljevindere fra Australien
Jurij Sjapotjka

Jurij Pavlovitj Sjapotjka (på ukrainsk: Юрій Павлович Шапочка) (født 19. september 1952 i Tjerkasy, Sovjetunionen) er en ukrainsk tidligere roer.

Sjapotjka vandt sølv i dobbeltfirer for Sovjetunionen ved OL 1980 i Moskva. Bådens øvrige besætning var Jevgenij Barbakov, Valerij Klesjnjov og Mykola Dovhan. Den sovjetiske båd blev i finalen besejret af Østtyskland, mens Bulgarien tog bronzemedaljerne.

OL-medaljer 
 1980:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Ukraine
Jevgenij Barbakov

Jevgenij Aleksandrovitj Barbakov (på russisk: Евгений Александрович Барбаков) (født 10. juni 1954 i Rostov, Sovjetunionen) er en russisk tidligere roer.

Barbakov vandt sølv i dobbeltfirer for Sovjetunionen ved OL 1980 i Moskva. Bådens øvrige besætning var Jurij Sjapotjka, Valerij Klesjnjov og Mykola Dovhan. Den sovjetiske båd blev i finalen besejret af Østtyskland, mens Bulgarien tog bronzemedaljerne. Han deltog også ved OL 1976, hvor han fik en fjerdeplads som del af den sovjetiske dobbeltsculler.

OL-medaljer 
 1980:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Rusland
Personer fra Rostov ved Don
Valerij Klesjnjov

Valerij Vladimirovitj Klesjnjov (på russisk: Валерий Владимирович Клешнёв) (født 15. oktober 1958 i Leningrad, Sovjetunionen) er en russisk tidligere roer.

Klesjnjov vandt sølv i dobbeltfirer for Sovjetunionen ved OL 1980 i Moskva. Bådens øvrige besætning var Jurij Sjapotjka, Jevgenij Barbakov og Mykola Dovhan. Den sovjetiske båd blev i finalen besejret af Østtyskland, mens Bulgarien tog bronzemedaljerne.

Klesjnjov vandt desuden en VM-bronzemedalje i dobbeltfirer ved VM 1982 i Schweiz.

OL-medaljer 
 1980:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Mykola Dovhan

Mykola Anatolijovitj Dovhan (på ukrainsk: Микола Анатолійович Довгань) (født 15. juli 1955 i Talaja, Sovjetunionen) er en ukrainsk tidligere roer.

Dovhan vandt sølv i dobbeltfirer for Sovjetunionen ved OL 1980 i Moskva. Bådens øvrige besætning var Jurij Sjapotjka, Jevgenij Barbakov og Valerij Klesjnjov. Den sovjetiske båd blev i finalen besejret af Østtyskland, mens Bulgarien tog bronzemedaljerne. Han deltog også ved OL 1976 i Montreal, hvor han blev nr. 5 i singlesculler.

Dovhan vandt desuden to VM-bronzemedaljer i singlesculler, ved henholdsvis VM 1974 i Schweiz og VM 1977 i Holland.

OL-medaljer 
 1980:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Ukraine
Jevgenij Dulejev

Jevgenij Vasiljevitj Dulejev (på russisk: Евгений Васильевич Дулеев) (født 5. april 1956 i Moskva, Sovjetunionen) er en russisk tidligere roer.

Dulejev vandt sølv i dobbeltfirer for Sovjetunionen ved OL 1976 i Montreal. Bådens øvrige besætning var Jurij Jakimov, Aivars Lazdenieks og Vytautas Butkus. Den sovjetiske båd blev i finalen besejret af Østtyskland, mens Tjekkoslovakiet tog bronzemedaljerne. Han deltog også ved OL 1980 i Montreal, hvor han blev nr. 5 i den sovjetiske dobbeltsculler.

Dulejev vandt desuden en VM-bronzemedaljer i dobbeltfirer ved henholdsvis VM 1975 i Schweiz og VM 1977 i Storbritannien.

OL-medaljer 
 1976:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Olympiske sølvmedaljevindere fra Sovjetunionen
Medaljevindere ved sommer-OL 1976
Olympiske medaljevindere i roning
Jurij Jakimov

Jurij Aleksandrovitj Jakimov (på russisk: Юрий Александрович Якимов) (født 28. februar 1953 i Sjakhtjorsk, Sovjetunionen) er en russisk tidligere roer.

Jakimov vandt sølv i dobbeltfirer for Sovjetunionen ved OL 1976 i Montreal. Bådens øvrige besætning var Jevgenij Dulejev, Aivars Lazdenieks og Vytautas Butkus. Den sovjetiske båd blev i finalen besejret af Østtyskland, mens Tjekkoslovakiet tog bronzemedaljerne.

Jakimov vandt desuden både en sølv- og en bronzemedalje ved VM i roning.

OL-medaljer 
 1976:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Rusland
Olympiske sølvmedaljevindere fra Sovjetunionen
Medaljevindere ved sommer-OL 1976
Olympiske medaljevindere i roning
Aivars Lazdenieks

Aivars Lazdenieks (født 26. februar 1954 i Skrunda, Sovjetunionen, død 20. august 2023) var en lettisk roer.

Lazdenieks vandt sølv i dobbeltfirer for Sovjetunionen ved OL 1976 i Montreal. Bådens øvrige besætning var Jevgenij Dulejev, Jurij Jakimov og Vytautas Butkus. Den sovjetiske båd blev i finalen besejret af Østtyskland, mens Tjekkoslovakiet tog bronzemedaljerne.

Lazdenieks vandt desuden en VM-bronzemdalje i dobbeltfirer ved VM 1975 i Storbritannien.

OL-medaljer 
 1976:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Letland
Personer fra Skrunda
Olympiske sølvmedaljevindere fra Sovjetunionen
Medaljevindere ved sommer-OL 1976
Olympiske medaljevindere i roning
Vytautas Butkus

Vytautas Butkus (født 20. december 1949 i Kaunas, Sovjetunionen) er en litauisk tidligere roer.

Butkus vandt sølv i dobbeltfirer for Sovjetunionen ved OL 1976 i Montreal. Bådens øvrige besætning var Jevgenij Dulejev, Jurij Jakimov og Aivars Lazdenieks. Den sovjetiske båd blev i finalen besejret af Østtyskland, mens Tjekkoslovakiet tog bronzemedaljerne.

Butkus vandt desuden en VM-bronzemdalje i dobbeltfirer ved VM 1975 i Storbritannien.

OL-medaljer 
 1976:  Sølv i dobbeltfirer

Referencer

Eksterne henvisninger 

Roere fra Sovjetunionen
Roere fra Litauen
Personer fra Kaunas
Olympiske sølvmedaljevindere fra Sovjetunionen
Medaljevindere ved sommer-OL 1976
Olympiske medaljevindere i roning
Andrei Jämsä

Andrei Jämsä (født 14. februar 1982 i Pärnu, Sovjetunionen) er en estisk roer.

Jämsä vandt bronze ved OL 2016 i Rio de Janeiro, som del af den estiske dobbeltfirer. Bådens øvrige besætning var Allar Raja, Tõnu Endrekson og Kaspar Taimsoo. I finalen blev esterne besejret af Tyskland, som vandt guld, samt af Australien, der tog sølvmedaljerne. Han deltog også ved både OL 2004 i Athen, OL 2008 i Beijing og OL 2012 i London, dog uden at vinde medalje ved nogen af disse lege.

Jämsä har, som del af den succesfulde estiske dobbeltfirer, desuden vundet hele tre EM-guldmedaljer og én EM-sølvmedalje, samt tre VM-bronzemedaljer.

OL-medaljer 
 2016:  Bronze i dobbeltfirer

Referencer

Eksterne henvisninger 

Roere fra Estland
Personer fra Pärnumaa
Allar Raja

Allar Raja (født 22. juni 1983 i Sindi, Sovjetunionen) er en estisk roer.

Raja vandt bronze ved OL 2016 i Rio de Janeiro, som del af den estiske dobbeltfirer. Bådens øvrige besætning var Andrei Jämsä, Tõnu Endrekson og Kaspar Taimsoo. I finalen blev esterne besejret af Tyskland, som vandt guld, samt af Australien, der tog sølvmedaljerne. Han deltog i samme disciplin ved både OL 2008 i Beijing og OL 2012 i London.

Raja har, som del af den succesfulde estiske dobbeltfirer, desuden vundet hele tre EM-guldmedaljer og én EM-sølvmedalje, samt tre VM-bronzemedaljer. Han vandt desuden EM-guld i dobbeltsculler i 2009.

OL-medaljer 
 2016:  Bronze i dobbeltfirer

Referencer

Eksterne henvisninger 

Roere fra Estland
Kaspar Taimsoo

Kaspar Taimsoo (født 30. april 1987 i Viljandi, Sovjetunionen) er en estisk roer.

Taimsoo vandt bronze ved OL 2016 i Rio de Janeiro, som del af den estiske dobbeltfirer. Bådens øvrige besætning var Andrei Jämsä, Tõnu Endrekson og Allar Raja. I finalen blev esterne besejret af Tyskland, som vandt guld, samt af Australien, der tog sølvmedaljerne. Han deltog i samme disciplin ved både OL 2008 i Beijing og OL 2012 i London.

Taimsoo har, som del af den succesfulde estiske dobbeltfirer, desuden vundet to EM-guldmedaljer og én EM-sølvmedalje, samt to VM-bronzemedaljer. Han vandt desuden EM-guld i dobbeltsculler i 2009.

OL-medaljer 
 2016:  Bronze i dobbeltfirer

Referencer

Eksterne henvisninger 

Roere fra Estland
Chris Morgan

Chris Morgan (født 15. december 1982 i Adelaide) er en australsk roer.

Rokarriere 
Morgan indledte sin internationale karriere i den australske dobbeltfirer, som i midten af første årti i 2000'erne lå lidt under den absolutte elite. 

Ved Sommer-OL 2008 i Beijing vandt Morgan med den australske dobbeltfirer sit indledende heat i verdensrekordtiden 5.36,20 minutter og blev nummer to i semifinalen, mens de i finalen blev nummer fire, under et halvt sekund efter den franske båd på bronzepladsen.

Herefter havde han en kort, men succesfuld optræden i toer med styrmand, hvor han sammen med Dominic Grimm og styrmand David Webster blev verdensmester i 2010. Ved det følgende VM var han tilbage i dobbeltfireren, der vandt guld.

Ved OL 2012 i London stillede han op i dobbeltfireren, og australierne var som regerende verdensmestre blandt favoritterne. Udover Morgan bestod besætningen af Karsten Forsterling, James McRae og Daniel Noonan. Imidlertid blev båden blot nummer tre i indledende heat, men forbedrede placeringen i semifinalen til toer. I finalen var den tyske båd for stærk og vandt guld, mens der var større kamp om andenpladsen mellem Kroatien og Australien. Det endte med, at Kroatien fik sølv, et halvt sekund foran Australien på bronzepladsen.

Efter OL i 2012 var Morgan den eneste fra dobbeltfireren, der fortsatte, og med ny besætning blev det til middelmådige resultater ved internationale stævner. I 2016 skiftede han til dobbeltsculler, hvor han roede sammen med David Watts. Denne duo deltog også ved OL 2016 i Rio de Janeiro, og de blev nummer tre i indledende heat, mens en femteplads i semifinalen betød deltagelse i B-finalen. Her sejrede de og opnåede dermed en samlet syvendeplads.

Han har ikke roet internationalt siden 2016.

Privat 
Morgan blev som 28-årig diagnosticeret med højfunktionsautisme, og han mener selv, at dette var vigtigt for hans succes i roning, selv om det også har givet ham udfordringer. Han har i de senere år arbejdet som softwareingeniør, og han har desuden engageret sig i at hjælpe unge med autisme til gøre deres handicap til en styrke.

OL-medaljer 
 2012:  Bronze i dobbeltfirer

Referencer

Eksterne henvisninger 

Roere fra Australien
Personer fra Adelaide
Deltagere for Australien ved sommer-OL 2008
Deltagere for Australien ved sommer-OL 2012
Deltagere for Australien ved sommer-OL 2016
Olympiske bronzemedaljevindere fra Australien
Daniel Noonan

Daniel Noonan (født 28. oktober 1979 i Warren) er en australsk tidligere roer.

Noonan har roet i flere bådtyper, men primært dobbeltfirer. Ved OL 2008 i Beijing deltog han i denne bådtype sammen med James McRae, Chris Morgan og Brendan Long. De vandt deres indledende heat i olympisk rekordtid, og i semifinalen blev de nummer to. Finalen blev vundet af Polen foran Italien, mens den franske båd akkurat slog australierne, der dermed blev nummer fire.

Ved VM i 2009 vandt australierne med Noonan sølv i dobbeltfireren, og ved VM i 2010 blev det til VM-bronze, inden de i 2011 blev verdensmestre. Her bestod besætningen foruden Noonan af Chris Morgan, James McRae og Karsten Forsterling.

Besætningen, der blev verdensmestre i 2011, deltog også i OL 2012 i London, og i indledende runde blev australierne nummer tre og slap kun akkurat fra at komme i opsamlingsheatet. I semifinalen blev de nummer to, og i finalen sejrede Tyskland foran Kroatien, mens australierne vandt bronze.

OL-medaljer 
 2012:  Bronze i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 2008
Deltagere for Australien ved sommer-OL 2012
Olympiske bronzemedaljevindere fra Australien
Jonathan Coeffic

Jonathan Coeffic (født 1. juni 1981 i Villeurbanne, Frankrig) er en fransk tidligere roer.

Coeffic vandt bronze ved OL 2008 i Beijing, som del af den franske dobbeltfirer. Bådens øvrige besætning var Pierre-Jean Peltier, Julien Bahain og Cédric Berrest. I finalen blev franskmændene besejret af Polen, som vandt guld, samt af Italien, der tog sølvmedaljerne. Han deltog i samme disciplin ved OL 2004 i Athen, hvor franskmændene blev nr. 13.

Coeffic vandt desuden VM-sølv i dobbeltfirer ved VM 2007 i München.

OL-medaljer 
 2008:  Bronze i dobbeltfirer

Referencer

Eksterne henvisninger 

Roere fra Frankrig
Pierre-Jean Peltier

Pierre-Jean Peltier (født 20. maj 1984 i Pont-à-Mousson, Frankrig) er en fransk tidligere roer.

Peltier vandt bronze ved OL 2008 i Beijing, som del af den franske dobbeltfirer. Bådens øvrige besætning var Jonathan Coeffic, Julien Bahain og Cédric Berrest. I finalen blev franskmændene besejret af Polen, som vandt guld, samt af Italien, der tog sølvmedaljerne. Han deltog i samme disciplin ved OL 2012 i London, hvor franskmændene blev nr. 10.

Peltier vandt desuden to EM-medaljer i otter, en guldmedalje i 2008 og en bronzemedalje i 2009.

OL-medaljer 
 2008:  Bronze i dobbeltfirer

Referencer

Eksterne henvisninger 

Roere fra Frankrig
Julien Bahain

Julien Bahain (født 20. april 1986 i Angers, Frankrig) er en fransk tidligere roer.

Bahain vandt bronze ved OL 2008 i Beijing, som del af den franske dobbeltfirer. Bådens øvrige besætning var Jonathan Coeffic, Pierre-Jean Peltier og Cédric Berrest. I finalen blev franskmændene besejret af Polen, som vandt guld, samt af Italien, der tog sølvmedaljerne. Han deltog i samme disciplin ved OL 2016 i Rio de Janeiro og i dobbeltsculler ved OL 2012 i London.

Bahain vandt desuden to EM-guldmedaljer i dobbeltsculler, i henholdsvis 2008 og 2010, samt fire VM-medaljer, tre i dobbeltsculler og én i dobbeltfirer. Han repræsenterede også Canada i slutningen af sin karriere.

OL-medaljer 
 2008:  Bronze i dobbeltfirer

Referencer

Eksterne henvisninger 

Roere fra Frankrig
Roere fra Canada
Personer fra Angers
Olympiske medaljevindere i roning 
Olympiske bronzemedaljevindere fra Frankrig
Medaljevindere ved sommer-OL 2008
Cédric Berrest

Cédric Berrest (født 2. april 1985 i Toulouse, Frankrig) er en fransk roer.

Berrest vandt bronze ved OL 2008 i Beijing, som del af den franske dobbeltfirer. Bådens øvrige besætning var Jonathan Coeffic, Pierre-Jean Peltier og Julien Bahain. I finalen blev franskmændene besejret af Polen, som vandt guld, samt af Italien, der tog sølvmedaljerne. Han deltog i samme disciplin ved OL 2004 i Athen og i dobbeltsculler ved OL 2012 i London.

Berrest vandt desuden en EM-guldmedalje i dobbeltsculler i henholdsvis 2010, samt fire VM-medaljer, tre i dobbeltsculler og én i dobbeltfirer.

OL-medaljer 
 2008:  Bronze i dobbeltfirer

Referencer

Eksterne henvisninger 

Roere fra Frankrig
Personer fra Toulouse
Landsstyret Kim Kielsen

Landsstyret Kim Kielsen har flere betydninger:

Landsstyret Kim Kielsen I (2014–2018)
Landsstyret Kim Kielsen II (2018–)
Landsstyret Kim Kielsen II

Landsstyret Kim Kielsen II var Grønlands Landsstyre fra den 15. maj 2018 efter valget til Landstinget den 24. april 2018. Den 15. maj præsenterede Siumuts leder Kim Kielsen det nye landsstyre, baseret på en smal koalition mellem partierne Siumut, Partii Naleraq, Atassut og Nunatta Qitornai, som tilsammen sad på 16 af 31 mandater.

Landsstyremedlemmer

Kilder 

Grønlands regeringer
Begivenheder i 2018
Altenstadt

Altenstadt kan henvise til:

 Tyskland
 Altenstadt (Hessen) – kommune i Wetteraukreis, Hessen
 Altenstadt (Iller) – købstad i Landkreis Neu-Ulm, Bayern
 Altenstadt (Oberbayern) – kommune i Landkreis Weilheim-Schongau, Bayern
 Altenstadt an der Waldnaab – kommune i Landkreis Neustadt an der Waldnaab, Bayern

 forvaltningsfællesskab
 Verwaltungsgemeinschaft Altenstadt (Schwaben) – i Landkreis Neu-Ulm, Bayern
 Verwaltungsgemeinschaft Altenstadt (Oberbayern) – i Landkreis Weilheim-Schongau, Bayern

 Østrig
 Altenstadt, Feldkirch – en bydel af Feldkirch, Vorarlberg